You've Come a Long Way, Baby

You've Come a Long Way, Baby on englantilaisen eloktronisen musiikin tuottajan Fatboy Slimin toinen studioalbumi. Sen julkaisi ensimmäisen kerran Skint Records -levy-yhtiö Yhdistyneessä kuningaskunnassa 19. lokakuuta 1998 ja päivää myöhemmin Astralwerks-yhtiö Yhdysvalloissa. Albumista tuli Fatboy Slimin läpimurtoalbumi,Petridis, Alexis (10. syyskuuta 2004): "How the Fatboy grew up", The Guardian. . Viitattu 12. maaliskuuta 2016. ja se ylsi Britannian albumilistan ykkössijalle ja yhdysvaltalaisen Billboard 200 -listan sijalle 34.Fatboy Slim Chart History, Billboard. Viitattu 27. heinäkuuta 2018. Kriitikot ylistivät albumin musiikkia ja tyyliä. Albumi nosti Fatboy Slimin kansainväliseen maineeseen tuoden hänelle Brit Awards -palkinnon vuonna 1999,"Fatboy Slim: Superstar DJ who bounded back from rehab reveals secret of the five Fs", The Independent 16. toukokuuta 2015. Viitattu 12. toukokuuta 2016. ja siitä tuli nelinkertainen platina-albumi British Phonographic Industry:ssä ja platina-albumi Recording Industry Association of America:ssa. Albumilta julkaistiin neljä singleä: "The Rockafeller Skank", "Ganster Tripping", "Praise You" ja "Right Here, Right Now", jotka kaikki ylsivät Britannian singlelistan kymmenen parhaan joukkoon."Fatboy Slim Official Charts". Viitattu 6. toukokuuta 2016. Kappale "Build It Up - Tear It Down" julkaistiin myös promotionaalisena singlenä. ==Tausta== Fatboy Slimillä oli tapana ostella omituisia vinyylilevyjä ja sämplätä niistä elementtejä joista piti. Koko 1990-luvun ajan hän kokosi näistä sämpleistä kirjaston levykkeille joista hän voisi rakentaa kokoelmia.Doyle, Tom: (tammikuu 2017): "Classic Tracks: Fatboy Slim 'Praise You'", www.soundonsound.com. Viitattu 8. elokuuta 2024. Hän latasi näitä sämplejä Atari ST S90 -sämpleriin ja C-Lab Creator -ohjelmistoa käyttävään tietokoneeseen äänittääkseen ja manipuloidakseen niitä. Useimpiin kappaleisiin hän lisäsi bassolinjan ja sämpläsi muita elementtejä big beat -musiikin tyyliin. Vuoden 1998 alussa Fatboy Slim oli onnistuneesti tehnyt useita remixejä kokeillessaan joitain omituisia äänilevyjään DJ-keikoillaan. Fatboy Slim kokosi kappaleita kotistudiollaan Brightonissa nimeltään House of Love käyttäen apunaan aikavenytysmetodia ja tehden yhteistyötä miksaaja-insinööri Simon Thorntonin kanssa.Marcus, Tony (huhtikuu 1998): "Meaty, Beaty, Big and Bouncy", SPIN 14 (4): 82-91. ==Nimi ja kansikuva== Albumin nimi You've Come a Long Way, Baby tuli Virginia Slims -savukkeiden mainossloganista."Fatboy Slim Drops Beats on New Beautiful South Record", MTV 11. syyskuuta 1998. Viitattu 23. heinäkuuta 2013. Aikaisemmin julkaistun singlen "The Rockafeller Skank" tiedoissa kerrotaan että toinen mahdollinen nimi albumille olisi ollut Let's Hear It for the Little Guy. Albumin kansikuvan suunnitteli Red Design. Kuvassa esiintyy lihava nuori mies yllään T-paita jossa lukee englanniksi "I'm #1 so why try harder" ja vasemmassa kädessään savuke.You've Come a Long Way, Baby, Skint Records 1998. BRASSIC 11CD."Fatboy Slim", Red Design. Viitattu 23. heinäkuuta 2013. Alkuperäinen kuva on otettu vuonna 1983 Fat People's Festival -tapahtumassa Danvillen kaupungissa Virginiassa ja julkaistu Rex Features -valokuvakirjastossa."Fat People's Festival in Danville, Virginia, America - 1983" Set: 100734, Image: 100734b, Rex Features. Viitattu 23. heinäkuuta 2013. Lukuisista pyynnöistä huolimatta miestä ei ole tunnistettu.Jonze, Tim (15. elokuuta 2013): "Fatboy Slim: My weirdest gig? The House of Commons", 30 Minutes With... The Guardian. Viitattu 15. elokuuta 2013. "Emme ole vieläkään löytäneet You've Come a Long Way, Baby -albumin kansikuvassa esiintyvää lihavaa miestä. Hän ei ole vieläkään ilmoittanut itsestään vaikka olen kysellyt asiasta. Haluaisin päästä antamaan hänelle rahaa!" Albumin muut valokuvat tuotti Simon Thornton. Yhdysvalloissa julkaistun version kansikuvassa on hyllyjä täynnä äänilevyjä. ==Vastaanotto== Albumi oli kriitikoiden suosiossa.Cooper, Sean: "Fatboy Slim (Biography)", AllMusic. Viitattu 26. maaliskuuta 2020. AllMusic-palvelun Stephen Thomas Erlewinen mukaan "se tuli lähelle kaikkein parasta big beat -albumia... saumaton albumi täynnä mahtavaa mielikuvitusta, arvaamattomia käänteitä, isoja koukkuja ja mahtavaa biittiä." Erlewine, Stephen Thomas: "You've Come a Long Way, Baby - Fatboy Slim", AllMusic. Viitattu 15. syyskuuta 2011. Albumi mainitaan myös kirjassa 1001 albumia jotka jokaisen on kuultava edes kerran eläessään.Dimery, Robert; Lydon, Michael: (23. maaliskuuta 2010): 1001 Albums You Must Hear Before You Die: Revised and Updated Edition, Universe. . Vuonna 1999 albumi saavutti kolminkertaisen platinan BPI:ssä, kolminkertaisen platinan Australian Record Industry Association:issaARIA Charts - Accrediations - 2000 Albums, aria.com.au. Viitattu 27. heinäkuuta 2014. ja platinan RIAA:ssa. ==Kappaleet== Numero Nimi Tekijä(t) Pituus 1 Right Here, Right Now Norman Cook - Dale Peters - Joe Walsh 6:27 2 The Rockafeller Skank Cook - John Barry - Winifred Terry 6:53 3 Fucking in Heaven Cook 3:55 4 Gangster Tripping Cook - Josh Davis - Sam Brox - Ganiyu Pierre Gasper - Stephen Jones - Nicholas Lockett - Myke Wilson 5:20 5 Build It Up - Tear It Down Cook - Patricia Miller 5:05 6 Kalifornia Cook - Mr. Natural 5:20 7 Soul Surfing Cook - Earl Nelson - Fred Smith 4:56 8 You're Not From Brighton Cook 5:20 9 Praise You Cook - Camille Yarbrough 5:23 10 Love Island Cook 5:18 11 Acid 8000 Cook 7:28 ==Henkilöstö== Albumissa mainittu henkilöstö: * Norman Cook - esittäjä, koskettimet, syntetisaattori, basso, sämpläys, skrätsäys, rumpuohjelmisto, tuotto * Red Design - valokuvaus * Simon Thornton - insinööri, miksaaja, valokaus * Eve - laulu kappaleessa "Cowboy" * Freddy Fresh - laulusämple kappaleessa "Fucking in Heaven" * Myriam Tisler"ABOUT - Myriam Tisler". Viitattu 15. tammikuuta 2021. \- laulu kappaleessa "Radioactivity" ==Viitteet== ==Aiheesta muualla== * You've Come a Long Way, Baby, Discogs * You've Come a Long Way, Baby, MusicBrainz * You've Come a Long Way, Baby, Spotify Luokka:Vuoden 1998 albumit